Document ID: 32011D0132

KOMISIJAS LĒMUMS
(2011. gada 28. februāris)
par Savienības finansiālo atbalstu 2011. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
(izziņots ar dokumenta numuru C(2011) 1100)
(Autentisks ir tikai teksts franču valodā)
(2011/132/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši tās 17. panta 3. punkta pirmās daļas pirmo teikumu,
tā kā:
(1)
Francijas iestādes ir iesniegušas Komisijai 2011. gada programmu, kurā paredzēti augu veselības pasākumi Francijas aizjūras departamentos. Šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas, ņemot vērā iespējamo Savienības finansiālo atbalstu. Minētajā programmā paredzētie pasākumi atbilst prasībām Komisijas 2007. gada 10. septembra Lēmumā 2007/609/EK, ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2).
(2)
Tādēļ Komisija uzskata, ka programma atbilst Regulas (EK) Nr. 247/2006 17. panta 1. punkta prasībām.
(3)
Saskaņā ar Regulas (EK) Nr. 247/2006 17. panta 3. punktu jānosaka pienācīga maksimālā Savienības finansiālā atbalsta summa un, balstoties uz dokumentāciju, ko sniedza Francija, jāizdara maksājums.
(4)
Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3) Savienības finansiālo atbalstu augu aizsardzības pasākumiem finansē Eiropas Lauksaimniecības virzības un garantiju fonds. Minēto pasākumu finanšu kontroles nolūkā piemēro minētās regulas 9., 36. un 37. pantu.
(5)
Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), pirms izdevumu saistību uzņemšanās no Savienības budžeta iestāde, kurai deleģētas pilnvaras, pieņem finansēšanas lēmumu, izvirzot svarīgākos tās darbības elementus, kas saistīta ar izdevumiem.
(6)
Francijas iestādes iesniedza programmu un paredzēja pasākumus 2011. gadam. Tādēļ šis lēmums jāpiemēro no minētā kalendārā gada sākuma, lai minētos pasākumus varētu pienācīgi finansēt un īstenot.
(7)
Šis lēmums ir līdzfinansēšanas pieprasījumā norādīto izdevumu finansēšanas lēmums, kā noteikts programmā, ko iesniedza Francija.
(8)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Tiek apstiprināts Savienības finansiāls atbalsts Francijai, lai 2011. gadā Francijas aizjūras departamentos īstenotu oficiālo programmu, ar ko ierobežo augiem un augu produktiem kaitīgus organismus un kas sīkāk izklāstīta pielikuma A daļā.
Atbalsts nepārsniedz 60 % no kopējiem attaisnotajiem izdevumiem, kā norādīts pielikuma B daļā, t. i., tas nepārsniedz EUR 165 000 (bez PVN).
2. pants
1. Avansa maksājumu EUR 100 000 apmērā izmaksā 60 dienu laikā pēc maksājuma pieprasījuma saņemšanas no Francijas.
2. Savienības finansiālā atbalsta atlikušo daļu samaksā ar noteikumu, ka ne vēlāk kā 2012. gada 15. martā Komisijai elektroniski ir iesniegts galīgais izpildes ziņojums par programmu.
Šajos ziņojumos iekļauj vismaz:
a)
visas programmas precīzu tehnisko novērtējumu, tostarp to, vai ir sasniegti fiziskie un kvalitatīvie mērķi un panākts uzlabojums, kā arī tūlītējās fitosanitārās un ekonomiskās ietekmes novērtējumu; kā arī
b)
finanšu izmaksu pārskatu, kurā norādītas faktiskās izmaksas, sadalot pēc apakšprogrammām un pasākumiem.
3. Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Savienības finansiālā atbalsta attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
Francija ziņo Komisijai par visiem finansējuma pielāgojumiem.
3. pants
Šo lēmumu piemēro no 2011. gada 1. janvāra.
4. pants
Šis lēmums ir adresēts Francijas Republikai.
Briselē, 2011. gada 28. februārī

Labels: 18
15
16
6